लोकपाल बिल पर ड्राफ्टिंग कमेटी की बैठक आज  
लोकपाल बिल पर ड्राफ्टिंग कमेटी की बैठक आज होने वाली है। सिविल सोसायटी के सदस्य अन्ना हज़ारे इसमें हिस्सा लेने के लिए दिल्ली में है।
आज लोकपाल बिल पर ड्राफ्टिंग कमेटी की बैठक होने वाली है। सिविल सोसायटी के सदस्य अन्ना हज़ारे बुधवार को होने वाली बैठक में हिस्सा लेने के लिए दिल्ली में हैं। बैठक से पहले कांग्रेस ने एक बार फिर अन्ना हजारे पर हमला बोला है।   पार्टी महासचिव जनार्दन द्विवेदी ने मीटिंग के एक दिन पहले कहा कि किसी एक व्यक्ति को अपने विचार दूसरों पर थोपने नहीं चाहिए। द्विवेदी ने कहा कि यह लोकतांत्रिक तरीका नहीं है। कानून केवल संसद और विधानसभा में बनने चाहिए।   उधर, सिविल एविएशन मिनिस्टर व्यालार रवि ने अन्ना हज़ारे को पहचानने से भी इनकार कर दिया है। वहीं अन्ना हजारे ने मंगलवार को कहा कि बातचीत से हर मामला सुलझाया जा सकता है। उन्होंने कहा कि वो किसी को कुछ कहने से नहीं रोक सकते।